Zorko Čanadi
<s>Zorko Čanadi (Orahovica, Našice, 25. jul 1925 — Beograd, 24. avgust 2003), učesnik NOR-a i general-pukovnik JNA.</s><s>U periodu od 1985. do 1987. godine obavljao je funkciju načelnika Generalštaba Jugoslovenske narodne armije.</s>

<s>Biografija 
Rođen je 25. jula 1925. godine u Orahovici.</s><s>Posle završene osnovne škole, postao je trgovački pomoćnik.</s><s>Član Savez komunista Jugoslavije postao je krajem 1943. godine.</s><s>Iste godine stupio je u Narodnooslobodilačku borbu i to u Osamnaestu brigadu NOVJ gde je bio vodni delegat i komesar čete.</s><s>Od marta 1944. bio je politički komesar baterije, diviziona i bataljona.</s><s>Od 1945. do 1948. i od 1950. do 1953. bio je na školovanju u Oficirskoj školi, Vojnom učilištu protivavionske artiljerije i Vojnoj akademiji.</s><s>Ratnu školu JNA završio je 1964. godine.</s><s>U čin general-majora unapređen je 1972, general-potpukovnika vanredno 1976. i general-pukovnika prevremeno 1982. godine.</s>

<s>U svojoj karijeri obavljao je više štabnih dužnosti i to: načelnik Operativnog odeljenja Operativne uprave Кomande RV i PVO, načelnik PVO komande Pete armije i dr. Više odgovornih dužnosti obavljao je i u vojnim školama: bio je nastavnik, načelnik katedre, načelnik Školskog centra PVO i dr. Generalštabne dužnosti obavljao je u Upravi artiljerije i Upravi PVO Generalštaba JNA, a bio je i načelnik uprave PVO i načelnik Prve uprave, ujedno zamenik načelnika generalštaba JNA.</s><s>Načelnik štaba i ujedno zamenik komandanta Prve armije bio je od 1974. do 1978. godine, a komandant Pete armije od 1980. do 1985. godine.</s>

<s>U periodu od 1. septembara 1985. do 15. septembara 1987. obavljao je funkciju načelnika Generalštaba Jugoslovenske narodne armije.</s>

<s>Aktivna vojna služba prestala mu je 31. decembra 1987. godine.</s><s>Preminuo je 24. avgusta 2003. godine u Beogradu.</s>

<s>Reference</s>

<s>Literatura</s>

<s>Vojni leksikon.</s><s>„Vojnoizdavački zavod“ Beograd, 1981. godina.</s>

<s>Biografije, Orahovica
Jugoslavenski partizani
Generali JNA
Članovi Centralnog komiteta KPJ-SKJ</s>

